**HOTĂRÂRE**

privind transferul Spitalului Clinic nr. 1 Căi Ferate *„Witting”* din subordinea Ministerului Transporturilor și Infrastructurii în subordinea Ministerului Apărării Naționale, și reorganizarea Spitalului Universitar de Urgenţă Militar Central *„Dr. Carol Davila”* București.

În temeiul art. 108 din Constituţia României, republicată, al art. 867 alin. (1) din Legea nr. 287/2009 privind Codul civil, republicată, cu modificările și completările ulterioare, al art. 288 alin. (1) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, al Ordonanței de urgență nr. 41/2023 privind transferul rețelei sanitare a Ministerului Transporturilor și Infrastructurii către alte ministere și instituții cu rețele sanitare proprii, aprobată cu modificări prin Legea nr. 429/2023, așa cum sunt reglementate la art. 4 alin. (2) din Legea nr. 95/2006 privind reforma în domeniul sănătății,

Guvernul României adoptă prezenta hotărâre.

**Art. 1. -** (1) Se aprobă transferul Spitalului Clinic nr.1 Căi Ferate *„Witting”*, unitate sanitară publică cu paturi, cu personalitate juridică, cu sediul în localitatea Bucureşti, Calea Plevnei nr. 142-144, sectorul 1, din subordinea Ministerului Transporturilor și Infrastructurii în subordinea Ministerului Apărării Naționale.

(2)Patrimoniul Spitalului Clinic nr.1 Căi Ferate *„Witting”* se preia de către Ministerul Apărării Naționale prin Spitalul Universitar de Urgenţă Militar Central *"Dr. Carol Davila"*, pe baza situaţiilor financiare întocmite potrivit prevederilor art. 28 alin. (11) din Legea contabilităţii nr. [82/1991](https://idrept.ro/00112562.htm), republicată, cu modificările şi completările ulterioare, a inventarierii generale a elementelor de natura activelor, datoriilor și capitalurilor proprii și a protocolului de predare-preluare, încheiat în termen de 90 de zile de la data intrării în vigoare a prezentei hotărâri.

(3)Protocolul de predare-preluare prevăzut la alin. (2) cuprinde date referitoare la prevederile bugetare, execuția bugetară la data predării - preluării, date cu privire la preluarea și menținerea personalului, a numărului de paturi existent, date referitoare la imobilele aflate în domeniul public al statului, situația litigiilor aflate în diverse stadii și documentația aferentă fiecărei cauze în parte, precum și rezultatele inventarierii generale a elementelor de natura activelor, datoriilor și capitalurilor proprii, și se semnează de către reprezentatul legal al M.T.I., M.A.P.N., Spitalul Clinic nr.1 Căi Ferate *„Witting”*, Spitalul Universitar de Urgenţă Militar Central *"Dr. Carol Davila”*. La protocolul de predare-preluare se anexează situațiile financiare prevăzute la alin. (2), inventarierea generală a elementelor de natura activelor, datoriilor şi capitalurilor proprii, procesul verbal de inventariere și listele de inventariere.

(4) Excedentele rezultate din execuţia bugetelor de venituri şi cheltuieli rămase din anii precedenţi ale Spitalului Clinic nr.1 Căi Ferate *„Witting”* se virează în contul de excedent din anii precedenți alSpitalului Universitar de Urgenţă Militar Central *"Dr. Carol Davila"*.

(5) Se aprobă trecerea imobilelor prevăzute în anexa, parte integrantă la prezenta hotărâre, aflate în domeniul public al statului, din administrarea Ministerului Transporturilor și Infrastructurii în administrarea Ministerului Apărării Naționale.

(6) Predarea-preluarea bunurilor imobile prevăzute în anexă se face în baza protocolului prevăzut la alin. (2), în termen de 90 de zile de la data intrării în vigoare a prezentei hotărâri.

(7) Aplicarea prevederilor art. 22 din O.G. nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările și completările ulterioare, precum și a celor prevăzute în HG nr.1705/2006 pentru aprobarea inventarului centralizat al bunurilor din domeniul public al statului, cu modificările și completările ulterioare, se va face în mod corespunzător de către Ministerul Apărării Naționale prin Spitalul Militar Central „Dr. Carol Davila”.

**Art. 2. -** Se aprobă transferul Spitalului Clinic nr.1 Căi Ferate *„Witting”*, prevăzut la art.1 alin. (1), ca urmare a absorbției de către Spitalul Universitar de Urgenţă Militar Central *“Dr. Carol Davila”*, cu preluarea întregii activități la data încheierii între cele două unităţi sanitare a protocolului precizat la art.1 alin. (2).

**Art. 3. –** (1)Spitalul Universitar de Urgenţă Militar Central *"Dr. Carol Davila"*, unitate sanitară publică cu paturi, cu personalitate juridică, cu sediul în Bucureşti, Calea Plevnei nr. 134, sectorul 1, aflat în reţeaua sanitară a Ministerului Apărării Naţionale, se reorganizează în urma preluării structurii organizatorice, a patrimoniului și a întregului personal angajat al Spitalului Clinic nr.1 Căi Ferate *„Witting”.*

(2) Personalul care îşi desfăşoară activitatea în cadrul unității sanitare precizată la art. 1 alin. (1) se preia în integralitate cu respectarea categoriei, treptei, gradului și statutului profesional, de către Spitalul Universitar de Urgenţă Militar Central "*Dr. Carol Davila"* cu respectarea procedurii şi regimului juridic aplicabil fiecărei categorii de personal, conform specialităților și calificărilor actuale cu respectarea Contractului Colectiv de Muncă 2023-2025 înregistrat la MMSS/DDS nr. 1480/11.09.2023 și a CCM la nivel de unitate înregistrat la MMSS sub nr. 317/23.05.2023 și menținerea drepturilor salariale aflate în plată la data transferului, la data încheierii protocolului precizat la art.1 alin. (2).

(3) Comisia Centrală Medicală si Psihologică în Siguranța Transporturilor constituită în temeiul OUG 8/2013, își va continua activitatea potrivit prevederilor legale în vigoare, la nivel național, al UE și internațional, la care România este semnatară. Activitatea acesteia va fi reglementată prin ordin al Ministrului Transporturilor și Infrastructurii cu avizul Ministrului Apărării Naționale și al Ministrului Sănătății.

(4) Structura organizatorică a Spitalului Universitar de Urgenţă Militar Central *„Dr. Carol Davila",* rezultată în urma reorganizării prevăzute la alin. (1) se aprobă prin ordin al Ministrului Apărării Naționale, cu avizul Ministerului Sănătății, potrivit dispozițiilor art. 172 alin. (7) din Legea 95/2006 privind reforma în domeniul sănătății, republicată, cu modificările și completările ulterioare, în termen de 90 de zile de la data încheierii Protocolului de predare-preluare menționat la art. 1 alin. (2).

**Art. 4. -** Valoarea contractului încheiat între Spitalul Universitar de Urgenţă Militar Central „Dr. Carol Davila” și Casa Asigurărilor de Sănătate a Apărării, Ordinii Publice, Siguranței Naționale și Autorității Judecătorești se va actualiza în concordanță cu noua structură de servicii medicale și de personal rezultată în urma reorganizării prevăzută la art. 3.

**Art. 5. –** La data preluării de cătreSpitalul Universitar de Urgenţă Militar Central „Dr. Carol Davila” prin protocolul de predare-preluare a Spitalului Clinic nr.1 Căi Ferate *„Witting”,* acesta se subrogă în toate drepturile și obligațiile din contractele aflate în derulare, inclusiv prin asigurarea accesului neîngrădit și egal privind activitatea didactică de instruire și pregătire a tuturor studenților și rezidenților de la toate universitățile care au în structura lor facultăți cu profil medical și farmacie.

**Art. 6. -** La intrarea în vigoare a prezentei hotărâri, Ministerul Apărării Naționale și Ministerul Transporturilor și Infrastructurii îşi vor actualiza în mod corespunzător datele în evidenţa cantitativ-valorică şi, împreună cu Ministerul Finanţelor, vor opera modificările corespunzătoare în anexele nr. 4 şi 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.

**Art. 7** – Anexa nr. 2 la H.G. nr. 370/2021 privind organizarea și funcționarea Ministerului Transporturilor și Infrastructurii, publicată în MOF al României, partea I, nr. 333 din 01.04.2021 cu modificările și completările ulterioare, la lit. B, nr. crt. 1, se elimină.

**PRIM-MINISTRU**

**ION-MARCEL CIOLACU**